**Termeni de referință pentru selectarea a 5 instituții partenere (OSC-uri / Instituții publice / APL)**

**„Abilitarea femeilor, fetelor și a societății civile pentru o guvernare sensibilă la dimensiunea de gen”**

**Terre des hommes** este cea mai importantă organizație elvețiană de ajutorare a copiilor. Fondată în 1960, organizația participă anual la eforturile internaționale de a îmbunătăți calitatea vieții a milioane de copii din întreaga lume. Prin intermediul proiectelor sale, Terre des hommes ajută în fiecare an milioane de copii și membri ai familiilor lor din aproape 30 de țări.

În Republica Moldova, Terre des hommes activează începând cu anul 2004, programele organizației fiind orientate spre asigurarea ca toți copiii din țară să beneficieze de un sistem care le poate garanta protecția, dezvoltarea și implicarea în procesele sociale, educaționale, culturale și de sănătate care îi privesc.

În ultimii ani, Terre des hommes Moldova, împreună cu partenerii săi, este activ implicată în acțiuni de împuternicire a adolescenților și tinerilor; capacitarea Centrelor de Tineret și a lucrătorilor de tineret; capacitarea școlilor (generale și profesionale) pentru a proteja copiii și tinerii de orice formă de violență și a le dezvolta abilități de participare civică; împuternicirea comunităților pentru a răspunde mai bine nevoilor lor, astfel ca să-și facă vocea auzită și să-și dezvolte reziliența.

**Despre proiectul „Abilitarea femeilor, fetelor și a societății civile pentru o guvernare sensibilă la dimensiunea de gen”**

Acest proiect este implementat de Fundația Terre des hommes Moldova, în parteneriat cu UN Women Moldova și sprijinul financiar al Elveției.

Proiectul are ca **scop** să consolideze guvernarea locală incluzivă prin capacitarea femeilor și fetelor, în special a celor din grupuri marginalizate, cum ar fi femeile rome, femeile cu dizabilități, mamele singure și femeile refugiate, pentru a participa activ la procesul decizional comunitar. Printr-o combinație de granturi inițiale pentru dezvoltare organizațională, mentorat personalizat, învățare reciprocă și dialog civic, organizațiile societății civile locale, grupurile de femei și inițiativele cetățenești vor fi sprijinite să colaboreze cu autoritățile locale și să conducă inițiative la scară mică, sensibile la dimensiunea de gen. Granturile inițiale vor permite organizațiilor societății civile să își abordeze nevoile specifice de capacitate, cum ar fi formarea, instrumentele participative sau guvernanța internă, în timp ce Tdh va facilita procesul prin îndrumare tehnică, mentorat și organizarea de platforme de schimb intercomunitar și evenimente participative, cum ar fi Laboratorul Civic.

**Grupuri țintă:**

* Organizațiile societății civile (minim 3 ani de înregistrare) / Grupuri de inițiativă din 12 localități: Nisporeni; Soroca; Hârbovăț (Anenii Noi); Mândrești (Telenești); Colibași (Cahul); Gangura (Ialoveni); Puhoi (Ialoveni); Tudora (Ștefan Vodă); Râșcani; Tomai (UTA Găgăuzia); Sireți și Strășeni.
* 100 de femei și tinere din 15 comunități de pe tot teritoriul Republicii Moldova.

Pe termen lung, proiectul urmărește consolidarea capacităților organizațiilor societății civile și împuternicirea femeilor și tinerelor din Republica Moldova în cadrul comunităților în care activează și să încurajeze participarea lor activă la deciziile din comunitate.

În acest context, Terre des hommes Moldova lansează un apel de identificare a **organizațiilor societății civile / Instituțiilor publice / APL** partenere.

**Scopul apelului de parteneriat**

Scopul acestui apel este de a identifica 5 instituții partenere ce vor oferi sprijin în implementarea componentei nr. 2 a proiectului, prin identificarea și consolidarea grupurilor de lucru compuse din 20 de femei și fete, din următoarele zone mun. Chișinău, mun. Comrat, r. Cahul, mun. Bălți, r. Soroca, ce vor participa la instruiri oferite de Tdh Moldova în parteneriat cu UN Women și sprijinul Elveției.

**Obiective specifice:**

* **Încurajarea participării active a femeilor și fetelor în procesele comunitare.**
* **Promovarea unei guvernări locale sensibile la dimensiunea de gen și incluziune.**

Grupurile de femei participante vor fi eligibile pentru 3 granturi oferite pentru proiecte propuse de grupurile de inițiativă create de acestea. Bugetul unei inițiative este de maxim **14.000 MDL.**

Inițiativele vor fi implementate în perioada octombrie – ianuarie 2026.

Fiecare grup compus din 20 de femei și fete vor beneficia de 2 zile de instruire cu tematicile: Leadership feminin, egalitate de gen, advocacy, comunicare, mobilizare civică precum și mentorat în procesul de elaborare a inițiativelor de granturi. Toate cheltuielile aferente instruirilor vor fi acoperite din cadrul proiectului (formator, pauze de cafea, transport, materiale de instruire)

**Rezultate așteptate:**

* Creșterea numărului de inițiative comunitare care promovează echitatea de gen
* Îmbunătățirea colaborării dintre cetățeni și autoritățile locale.
* Creșterea gradului de vizibilitate și participare a femeilor în viața comunității.

**Eligibilitatea partenerilor aplicanți:**

* Partenerul aplicant trebuie să activeze în una din următoarele localități: mun. Chișinău, mun. Comrat, r. Cahul, mun. Bălți, r. Soroca.
* Cele 20 de femei din grup trebuie să fie din 3 localități diferite din zona de activitate a partenerului.
* Deschidere pentru organizarea întrunirii acestor grupuri de femei în cadrul a două zile de instruire.

**Procesul de evaluare:**

* Aplicațiile vor fi analizate de reprezentanții Tdh.
* Evaluarea se va face pe baza criteriilor de eligibilitate. În unele cazuri, se pot solicita clarificări sau scurte interviuri.
* Rezultatele finale vor fi comunicate în 15 octombrie 2025.

**Calendarul apelului:**

|  |  |
| --- | --- |
| **Etapă** | **Dată** |
| Lansare apel | 30 septembrie 2025 |
| Termen-limită aplicare | 12 octombrie 2025 |
| Evaluarea aplicațiilor | 13-14 octombrie 2025 |
| Anunțarea rezultatelor | 15 octombrie 2025 |
| Semnare acorduri de parteneriat | 16-17 octombrie 2025 |

**Modalitatea de aplicare:**

Completați formularul standard de aplicare și transmiteți-l până pe **12 octombrie 2025**, ora 23:59 la adresa [mda.office@tdh.org](mailto:mda.office@tdh.org) cu subiectul: *„Aplicație parteneriat Tdh Moldova – Nume localitate – Nume organizație/Instituție”.*

**Dosarul de aplicare trebuie să conțină:**

* Formularul completat.

Procesul de selecție va fi transparent. Rezultatele vor fi comunicate tuturor aplicanților. Contestațiile pot fi transmise în termen de 3 zile lucrătoare de la comunicarea rezultatelor, prin email.

Datele cu caracter personal colectate în cadrul procesului de aplicare vor fi utilizate exclusiv în scopul evaluării aplicațiilor și gestionării granturilor, în conformitate cu legislația privind protecția datelor. Informațiile nu vor fi partajate cu terți fără consimțământul aplicantului. Prin trimiterea aplicației, aplicantul își exprimă acordul pentru prelucrarea acestor date de către Terre des hommes Moldova și partenerii implicați.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acest apel este lansat în cadrul proiectului **„Empowering women, girls and civil society for gender-responsive governance”,** implementat de Fundația Terre des hommes Moldova, în parteneriat cu UN Women Moldova și sprijinul financiar al Elveției.